smcproject/ml-wiki-sentences huggingface dataset:
മാണിയാട്ട്, കാലിക്കടവ്, വെള്ളൂർ, തൃക്കരിപ്പൂർ
കരിവെള്ളൂരിന് ചുറ്റും വടക്ക് നിലേശ്വരം ബ്ലോക്ക്, വടക്ക് കാഞ്ഞങ്ങാട് ബ്ലോക്ക്, കിഴക്ക് തളിപ്പറമ്പ ബ്ലോക്ക്, തെക്ക് കണ്ണൂർ ബ്ലോക്ക്.
പയ്യന്നൂർ, കാഞ്ഞങ്ങാട് എന്നിവയാണ്  സമീപ നഗരങ്ങൾ.
റെയിൽ‌വേ സ്റ്റേഷനുകൾ‌ സമീപം
ചെറുവത്തൂർ (7.8 കി.മീ)
പയ്യന്നൂർ റെയിൽ‌വേ സ്റ്റേഷൻ (12.3 കി.മീ) .
പുത്തൂർ മഹാദേവക്ഷേത്രവും , കരിവെള്ളൂർ മഹാദേവക്ഷേത്രവും കൂക്കാനം ശ്രീ മുത്തപ്പൻ ക്ഷേത്രവും സ്ഥിതിചെയ്യുന്നത് കരിവെള്ളൂരാണ്.
ശങ്കരനാഥ ജ്യോത്സ്യർ ഇവിടെയാണ് ജനിച്ചത്.
ആദിമുച്ചിലോട് കരിവെള്ളൂർ ശ്രീ മുച്ചിലോട്ട് ഭഗവതീക്ഷേത്രം ഓണക്കുന്നിലാണ് സ്ഥിതി ചെയ്യുന്നത് സാംസ്കാരിക പാരമ്പര്യം
മുച്ചിലോട്ട് ഭഗവതി തെയ്യത്തിന്റെ ആസ്ഥാനം കരിവെള്ളൂരിലാണെന്ന് കരുതപ്പെടുന്നു .
കമ്മ്യൂണിസ്റ്റ് പാർട്ടിക്ക് സ്വാധീനമുള്ള പ്രദേശമാണിത്.
കേരളത്തിൽ കമ്മ്യൂണിസ്റ്റ് പാർട്ടി രൂപവത്കരിക്കപ്പെടുന്നതിനു മുൻപേ തന്നെ ഇവിടെ എ.വി. കുഞ്ഞമ്പുവിന്റെ നേതൃത്വത്തിൽ അഭിനവ ഭാരത് യുവക് സംഘം എന്ന പേരിൽ ഒരു സംഘടന രൂപവത്കരിക്കുകയും അത് ജനങ്ങൾക്കിടയിൽ പ്രചരിക്കുകയും ചെയ്തിരുന്നു 1948ലെ കീനേരി കുഞ്ഞമ്പു, തിടിൽ കണ്ണൻ എന്നിവർ രക്തസാക്ഷികളായ ഐതിഹാസികമായ കരിവെള്ളൂർ സമരമാണ് കരിവെള്ളൂരിനെ ചരിത്രത്തിൽ അടയാളപ്പെടുത്തുന്നത് അവലംബം 1 2 http://www.payyanur.com/karivellur.htm
കരിവെള്ളൂർ മഹാദേവക്ഷേത്രം
കണ്ണൂർ ജില്ലയിലെ പയ്യന്നൂരിനടുത്ത് കരിവെള്ളൂർ ഗ്രാമത്തിൽ സ്ഥിതിചെയ്യുന്ന പുരാതന മഹാക്ഷേത്രമാണ് കരിവെള്ളൂർ മഹാദേവക്ഷേത്രം .
പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയപ്പെടുന്ന ശിവക്ഷേത്രമാണിത്.
വൈഷ്ണവാംശഭൂതനായ ശ്രീ പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രത്തിലെ പ്രധാന പ്രതിഷ്ഠയായ 'കരിവെള്ളൂരപ്പൻ' കരിവെള്ളൂർ ദേശത്തിന്റെ ദേശനാഥനായി അറിയപ്പെടുന്നു.
കരിവെള്ളൂർ ദേശത്തിലെ രണ്ടു മഹാശിവക്ഷേത്രങ്ങളിൽ ഒന്നാണ് ഈ ക്ഷേത്രം; രണ്ടാമത്തെ ശിവക്ഷേത്രം പുത്തൂർ മഹാദേവക്ഷേത്രമാണ് .
കരിവെള്ളൂർ മഹാദേവക്ഷേത്രം History ക്ഷേത്ര നിർമ്മിതി ശ്രീകോവിൽ നാലമ്പലം നമസ്കാര മണ്ഡപം പൂജാവിധികളും, വിശേഷങ്ങളും
കേരളത്തിൽ അപൂർവ്വമായ മത്ത വിലാസം കൂത്ത്, വിരുത്തിക്കൂത്ത് എന്നിവ എല്ലാവർഷവും തുലാമാസത്തിൽ കരിവെള്ളൂർ ശിവക്ഷേത്രത്തിൽ അരങ്ങേറുന്നു..
കരിവെള്ളൂർ ശിവക്ഷേത്രത്തിൽ കൂത്ത്‌ വഴിപാടായി നടത്തിയാൽ കുട്ടികളുണ്ടുകുമെന്ന്‌ ഭക്തർ വിശ്വസിക്കുന്നു.
കേരളത്തിലെ അപൂർവ്വം ശിവക്ഷേത്രങ്ങളിൽ മാത്രമേ മത്തവിലാസം കൂത്ത് നടക്കാറുള്ളൂ.
ആദ്യ രണ്ട് ദിവസവും പുറപ്പാടും മൂന്നാംദിവസം കപാലി വേഷവും അരങ്ങിലെത്തും.
ഭക്തരുടെ പ്രാർഥനയായാണ് മത്തവിലാസം കൂത്ത് അവതരിപ്പിക്കുന്നത്...
ബി.സി.500നും എ.ഡി.300 നും ഇടയിലുള്ള മഹാശിലാ സംസ്ക്കാരത്തിൻറെ അവശിഷ്ടങ്ങൾ കരിവെള്ളൂർ-പെരളം പഞ്ചായത്തിൻറെ വിവിധ ഭാഗങ്ങളിലായി കണ്ടെത്തിയിട്ടുണ്ട്.
പ്രതിഷ്ഠാ മൂർത്തികൾ ഉപദേവപ്രതിഷ്ഠകൾ ക്ഷേത്രത്തിൽ എത്തിചേരാൻ ഇതും കാണുക പുത്തൂർ മഹാദേവക്ഷേത്രം കരിവെള്ളൂർ നാലമ്പലം, ബലിക്കൽപ്പുര അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ
കരിവെള്ളൂർ-പെരളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Karivelloor-Peralam_Gramapanchayat കരിവെള്ളൂർ പെരളം ഗ്രാമപഞ്ചായത്ത് കരിവെള്ളൂർ പെരളം ഗ്രാമപഞ്ചായത്ത് 12°10′46″N 75°11′21″E ﻿ / ﻿ 12.1795732°N 75.1891422°E ﻿ / 12.1795732; 75.1891422 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കണ്ണൂർ വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം പയ്യന്നൂർ ലോകസഭാ മണ്ഡലം കാസർഗോഡ് ഭരണസ്ഥാപനങ്ങൾ പ്രസിഡന്റ് കെ. നാരായണൻ വൈസ് പ്രസിഡന്റ് സെക്രട്ടറി വിസ്തീർണ്ണം 22.23 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 19062 ജനസാന്ദ്രത 857/ ച.
മീ കോഡുകൾ • തപാൽ • ടെലിഫോൺ 670521 +91 4985 സമയമേഖല UTC +5:30 പ്രധാന ആകർഷണങ്ങൾ
കണ്ണൂർ ജില്ലയിലെ പയ്യന്നൂർ താലൂക്കിൽ പയ്യന്നൂർ ബ്ലോക്ക് പരിധിയിൽ കരിവെള്ളൂർ, പെരളം എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് കരിവെള്ളൂർ-പെരളം ഗ്രാമപഞ്ചായത്ത് .
22.24 ച.
മീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ വടക്ക് കാങ്കോൽ ആലപ്പടമ്പ് , കയ്യൂർ ചീമേനി (കാസർകോഡ്), പിലിക്കോട് (കാസർകോഡ്) ഗ്രാമപഞ്ചായത്തുകൾ, കിഴക്ക് കങ്കോൽ ആലപ്പടമ്പ, കയ്യൂർ ചീമേനി (കാസർകോഡ്) ഗ്രാമപഞ്ചായത്തുകൾ, പടിഞ്ഞാറ് കാസർകോഡ് ജില്ലയിലെ പിലിക്കോട്, തൃക്കരിപ്പൂർ ഗ്രാമപഞ്ചായത്തുകൾ, തെക്ക് പയ്യന്നൂർ മുനിസിപ്പാലിറ്റി , കങ്കോൽ ആലപ്പടമ്പ,  തൃക്കരിപ്പൂർ (കാസർകോഡ്) ഗ്രാമപഞ്ചായത്തുകൾ എന്നിവയാണ്.
പഞ്ചായത്തിന്റെ വടക്കുഭാഗത്ത് പിലിക്കോട് , കൊടക്കാട് , ചീമേനി എന്നീ ഗ്രാമങ്ങളും, പടിഞ്ഞാറുഭാഗത്ത് മാണിയാട്ട് , വടക്കേ തൃക്കരിപ്പൂർ എന്നീ ഗ്രാമങ്ങളും തെക്കുഭാഗത്ത് വെള്ളൂർ ‍, കാങ്കോൽ ‍, ആലപ്പടമ്പ് എന്നീ ഗ്രാമങ്ങളും സ്ഥിതിചെയ്യുന്നു.
കരിവെള്ളൂർ-പെരളം ഗ്രാമപഞ്ചായത്ത് കണ്ണൂർജില്ലയുടെ വടക്കേ അറ്റത്താണ് സ്ഥിതിചെയ്യുന്നത്.
വാർഡുകൾ വടക്കുമ്പാട് പാലക്കുന്നു നോർത്ത് മണക്കാട് കുക്കാനം പുത്തൂർ വെരീക്കര കൊഴുമ്മൽ കൂവച്ചേരി പെരളം സൌത്ത് മണക്കാട് ഓണക്കുന്നു കുനിയാൻ കിഴക്കെകര കുനിയാൻ വെസ്റ്റ് പള്ളിക്കൊവ്വൽ പുറമെ നിന്നുള്ള കണ്ണികൾ കരിവെള്ളൂർ-പെരളം ഗ്രാമപഞ്ചായത്ത് Archived 2014-03-15 at the Wayback Machine .
ഇതും കാണുക കരിവെള്ളൂർ കേരളത്തിലെ ഗ്രാമപഞ്ചായത്തുകളുടെ പട്ടിക അവലംബം
എൻ.കെ. കുഞ്ഞിക്കൃഷ്ണൻ നായർ ഇംഗ്ലീഷ് വിലാസം https://ml.wikipedia.org/wiki/N.
K._Kunhikrishnan_Nair
ഒന്നാം കേരളനിയമസഭയിൽ വയനാട് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു എൻ.കെ. കുഞ്ഞിക്കൃഷ്ണൻ നായർ (08 സെപ്റ്റംബർ 1917- 03 ഒക്ടോബർ 2002).
കോൺഗ്രസ് പ്രതിനിധിയായാണ് ഇദ്ദേഹം കേരളനിയമസഭയിലേക്കെത്തിയത്.
വയനാട് ഡി.സി.സി. പ്രസിഡന്റ്, തലശ്ശേരി ഭൂപണയ ബാങ്കിന്റെ ഡയറക്ടർ, കെ.പി.സി.സി. അംഗം, സർവോദയ എയ്ഡഡ് എലിമെന്ററി സ്കൂളിന്റെ മാനേജർ, സേവാദൾ ബോർഡ് ചെയർമാൻ, സ്വാതന്ത്ര്യ സമരസേനാനി എന്നീ നിലകളിലും കുഞ്ഞിക്കൃഷ്ണൻ നായർ പ്രവർത്തിച്ചിരുന്നു.
2002 ഒക്ടോബർ 03ന് ഇദ്ദേഹം അന്തരിച്ചു.
എൻ.ഐ .
നൈനാൻ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
അദ്ധ്യാപകൻ, വാഗ്മി, ഗ്രന്ഥകാരൻ, വേദശാസ്ത്രപണ്ഡിതൻ, സംഘടകൻ എന്നീ നിലകളിൽ വ്യക്തിമുദ്ര പതിപ്പിച്ച പ്രൊഫ. എൻ.ഐ. നൈനാൻ ശൂരനാട് നരീ ഞ്ചേരിൽ ഇടിക്കുള- മറിയാമ്മ ദമ്പതികളുടെ  ഏക സന്താനമായി 1933 ജൂലൈ 23 ന് ജനിച്ചു.
കറ്റാനം പോപ്പ് പയസ്, തഴവ ഗവണ്മെന്റ് ഹൈസ്കൂളുകളിൽ ഏതാനം വർഷം അധ്യാപകനായിരുന്നു.1966 മുതൽ പത്തനംതിട്ട കാതോലിക്കേറ്റ് കോളേജിൽ മലയാളം അദ്ധ്യാപകൻ.1994 ൽ വകുപ്പധ്യക്ഷനായി വിരമിച്ചു.2010 ഓഗസ്റ്റ് 30 ന് നിര്യാതനായി.
ക്രിസ്മസ് ഗീതങ്ങൾ, ഓശാന മലയാളം ബൈബിൾ വിവർത്തനം(യിരമ്യാവ്),ആരാധനാഗീത സമീക്ഷ,ആരും അറിയാത്ത ഒരു മനുഷ്യൻ തുടങ്ങിയവയാണ് പ്രധാന കൃതികൾ.
പത്രങ്ങളിലും ആനുകാലികങ്ങളിലും നിരവധി ലേഖനങ്ങളും കവിതകളും പ്രസിദ്ധീകരിച്ചിട്ടുണ്ട്.
എൻ.കെ. ഐ. ദേശീയോദ്യാനം
എൻ.കെ. ഐ. ദേശീയോദ്യാനം , തെക്കുകിഴക്കൻ കാമറൂണിലെ കിഴക്കൻ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഈ ദേശീയോദ്യാനത്തിന് ഏറ്റവും അടുത്തുള്ള നഗരങ്ങൾ യോക്കാഡൂമ , മോളോണ്ടൌ , ലോമീ എന്നിവയാണ്.
അതിനപ്പുറം ഉൾനാടൻ മേഖലയാണ്.
ഈ ദേശീയോദ്യാനത്തിൻറെ അനതിവിദൂരമായ നിലനിൽപ്പുകാരണം "the last true wilderness" എന്നു വിളിക്കപ്പെടുന്നു.
വലിയൊരു വൈവിധ്യമാർന്ന ജൈവവ്യവസ്ഥയുള്ള ഇവിടെ 265 ഇനം പക്ഷി വർഗ്ഗങ്ങളെ കണ്ടുവരുന്നു.
മറ്റേത് ആഫ്രിക്കൻ രാജ്യങ്ങളിലേതിനേക്കാൾ കൂടുതലായി കാട്ടാനകൾ ഇവിടെ കാണപ്പെടുന്നു.
അയൽ ദേശീയോദ്യാനമായ ബൌംബ ബെക്ക് ദേശീയോദ്യാനവുമായി ചേർന്ന് ഏകദേശം ചതുരശ്ര കിലോമീറ്ററിന് 2.5 എന്ന അനുപാതത്തിലാണ് ഇവിടെ കാട്ടാനകളുള്ളത്.
1980-കളിലെ സാമ്പത്തിക മാന്ദ്യകാലത്ത് ഈ മൃഗങ്ങൾ അനിയന്ത്രിമായി വേട്ടയാടലിന് ഇരയായിത്തീർന്നിരുന്നു.
തദ്ദേശീയരായ ജനങ്ങളും സാമ്പത്തിക നേട്ടത്തിനായി വേട്ടക്കാരുടെ പ്രലോഭനങ്ങളിലകപ്പെട്ട് കള്ളവേട്ടക്കാരുടെ പാത പിന്തുടരുന്നു.
എൻ.കെ. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/N.
K._Krishnan
കേരളത്തിൽ നിന്നുള്ള പൊതുപ്രവർത്തകനും രാഷ്ട്രീയ പ്രവർത്തകനുമായിരുന്നു നാരായണയ്യർ കല്യാണകൃഷ്ണൻ എന്ന എൻ.കെ. കൃഷ്ണൻ .
എൻ.ഡി. നാരായണ അയ്യരുടെ മകനായി 12 ഏപ്രിൽ 1913 ന് ജനനം.
ഇമ്പീരിയൽ കോളേജ് ലണ്ടനിൽ കണക്കിൽ വിദ്യഭ്യാസം നേടി.
യു.കെ.യിൽ ആയിരിക്കുമ്പോൾ തന്നെ സ്വാതന്ത്ര്യ സമരരംഗത്ത് ഉണ്ടായിരുന്നു.
സ്വാതന്ത്ര്യത്തിനുള്ള നാസന്റ് സ്റ്റ്രഗളിൽ പങ്കെടുക്കുകയും ഇന്ത്യയിലേക്ക് മടങ്ങിയതിനുശേഷം സ്വാതന്ത്ര്യ സമരത്തിൽ സജീവമായി പങ്കെടുക്കുകയും ജയിൽ വാസം അനുഭവിക്കുകയും ചെയ്തു.
സി.പി.ഐ. അംഗമായിരുന്ന കൃഷ്ണൻ എ.ഐ.ടി.യു.സി. നേതാവുമായിരുന്നു.
രാജ്യസഭ കാലഘട്ടവും പാർട്ടിയും 1970-1974 : സി.പി.ഐ. കുടുംബം
ഭാര്യ - പാർവ്വതി കൃഷ്ണൻ (പി. സുബറായന്റെ മകളാണ്)
എൻ.കെ. ഗിരീഷ്
ഗിരീഷ് മനോ(N. K. ഗിരീഷ്) ഒരു മലയാള സിനിമ സംവിധായാകൻ ആണ്.
2013 ൽ ആണ്  അദ്ദേഹം ആദ്യമായി ഡയറക്റ്റ് ചെയ്ത സണ്ണിവെയ്ൻനായകനായ നീ കോ ഞാൻ ചാ(നിന്നെയും കൊല്ലും ഞാനും ചാവും)എന്ന സിനിമ പുറത്ത് വരുന്നത്.
രണ്ടാമത് അദ്ദേഹം ചെയ്തത് 2017 ൽ അജു വർഗ്ഗീസ്, നീരജ് മാധവ് എന്നിവരെ നായകരാക്കി ലവ കുശ എന്ന ചിത്രമാണ്.
എൻ.എൻ.എൻ.എം.യു.പി സ്കൂൾ
പാലക്കാട് ജില്ലയിലെ കാറൽമണ്ണ നഗരത്തിൽ സ്ഥിതി ചെയ്യുന്ന ഒരു അപ്പർപ്രൈമറി വിദ്യാലയമാണ് എൻ.എൻ.എൻ.എം.യു.പി സ്കൂൾ .
നരിപ്പറ്റ നാരായണൻ നമ്പൂതിരി മെമ്മോറിയൽ യു.പി സ്കൂൾ എന്നതിന്റെ ചുരുക്കെഴുത്താണ് എൻ.എൻ.എൻ.എം. ഇപ്പോൾ എൽകെജി മുതൽ ഏഴാം ക്ലാസ്സ് വരെ ഉള്ള വിദ്യാർഥികൾ ഇവിടെ പഠിക്കുന്നു.
എൻ.എൽ. ബാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/N.
L._Balakrishnan
മലയാള സിനിമകളിലെ നിശ്ചല ഛായാഗ്രാഹകനും ചലച്ചിത്ര അഭിനേതാവുമായിരുന്നു നാരായണൻ ലക്ഷ്മി ബാലകൃഷ്ണൻ എന്ന എൻ.എൽ. ബാലകൃഷ്ണൻ (ജ: 1942 ഏപ്രിൽ 17 ; മ: 2014 ഡിസംബർ 25).
ദീർഘകാലം ഫിലിംമാഗസിനിൽ ഫോട്ടോഗ്രാഫറായിരുന്നു.
കേരള ലളിതകലാ അക്കാദമിയുടെ ശ്രേഷ്ഠ കലാകാരന്മാർക്കുള്ള പുരസ്കാരം ലഭിച്ചിട്ടുണ്ട്.
1942ൽ തിരുവനന്തപുരം ജില്ലയിലെ പൗഡിക്കോണത്താണ്‌ എൻ.എൽ. ബാലകൃഷ്ണൻ ജനിച്ചത്‌.
നാരായണൻ-ലക്ഷ്മി ദമ്പതികളുടെ ഏകമകനായിരുന്നു ബാലകൃഷ്ണൻ.
1965ൽ ദി മഹാരാജാസ്‌ സ്‌ക്കൂൾ ഓഫ്‌ ആർട്‌സിൽ (ഇന്നത്തെ കോളേജ്‌ ഓഫ്‌ ഫൈൻ ആർട്‌സ്‌) ഡ്രോയിംഗ്‌ പെയിന്റിംഗ്‌ ഡിപ്ലോമ കരസ്ഥമാക്കി.
തിരുവനന്തപുരത്തുള്ള മെട്രോ സ്റ്റുഡിയോ, ശിവൻസ്‌ സ്റ്റുഡിയോ, രൂപലേഖാ സ്റ്റുഡിയോ, കലാലയാ സ്റ്റുഡിയോ എന്നിവിടങ്ങളിൽ നിന്നും ഫോട്ടോഗ്രാഫി പഠിച്ചു.
ബോയിസ്‌ ഔൺ ഓഫ്‌ കേരള എന്ന അനാഥാലയത്തിൽ റവ.
ഫാദർ ബ്രാഹാൻസയുടെ കീഴിൽ കുട്ടികൾക്ക്‌ ഫോട്ടോഗ്രാഫിയും, പെയിന്റിംഗും പരിശീലിപ്പിച്ചു.
1968 മുതൽ 1979 വരെ 11 വർഷക്കാലം കേരള കൗമുദി ദിനപത്രത്തിന്റെ തിരുവനന്തപുരം ഓഫീസിൽ സ്റ്റാഫ്‌ ഫോട്ടോഗ്രാഫറായും ജോലി ചെയ്‌തു.
ജി. അരവിന്ദൻ , അടൂർ ഗോപാലകൃഷ്‌ണൻ ഉൾപ്പെടെ മലയാള സിനിമയിലെ പ്രമുഖ സംവിധായകരുടെ ചിത്രങ്ങളിൽ നിശ്ചലഛായാഗ്രാഹകനായി ജോലി ചെയ്‌തു.
1986ൽ  ശില്‌പി രാജീവ്‌ അഞ്ചൽ സംവിധാനം ചെയ്‌ത അമ്മാനം കിളി എന്ന കുട്ടികളുടെ സിനിമയിലാണ് ആദ്യം അഭിനയിച്ചത്.
162 ഓളം സിനിമകളിൽ അഭിനയിച്ചിട്ടുണ്ട്‌.
അവസാനകാലത്ത് പ്രമേഹം , രക്താതിമർദ്ദം , ഹൃദ്രോഗം തുടങ്ങി വിവിധ രോഗങ്ങൾ കൊണ്ട് പൊറുതിമുട്ടിയ ഇദ്ദേഹത്തിന് 2014 നവംബറിൽ അർബുദം സ്ഥിരീകരിച്ചു.
തുടർന്ന് തിരുവനന്തപുരം മെഡിക്കൽ കോളേജ് ആശുപത്രിയിലായ ഇദ്ദേഹം 2014 ഡിസംബർ 25ന് രാത്രി 11 മണിയോടെ 72ആം വയസ്സിൽ അന്തരിച്ചു.
മൃതദേഹം പൗഡിക്കോണത്തെ വീട്ടുവളപ്പിൽ സംസ്കരിച്ചു.
നളിനിയാണ് ഭാര്യ.
രാജൻ ഏക മകനാണ്.
കൃതികൾ ബ്ലാക് ആന്റ് വൈറ്റ് അഭിനയിച്ച സിനിമകൾ ഓർക്കാപ്പുറത്ത് (1988) കാക്കോത്തിക്കാവിലെ അപ്പൂപ്പൻ താടികൾ (1988) പട്ടണപ്രവേശം (1988) ഡേവിഡ്‌ ഡേവിഡ് മിസ്റ്റർ ഡേവിഡ് (1988) അമ്മാനംകിളി (1986) വർണ്ണം (1989) സാന്ദ്രം (1990) ഡോക്ടർ പശുപതി (1990) കൗതുകവാർത്തകൾ (1990) അപരാഹ്നം (1991) ഉത്സവമേളം (1992) സ്ഫടികം (1995) വൃദ്ധന്മാരെ സൂക്ഷിക്കുക (1995) ദി ഗാങ്ങ് (2000) ജോക്കർ (2000) മേഡ് ഇൻ യു എസ എ (2005) അതിശയൻ (2007) ഇൻസ്പെക്ടർ ഗരുഡ് (2007) ഹരീന്ദ്രൻ ഒരു നിഷ്കളങ്കൻ (2007) റോബോ (2008) തിരക്കഥ (2008) പകൽ നക്ഷത്രങ്ങൾ (2008) 2 ഹരിഹർ നഗർ (2009) ഭൂമി മലയാളം (2009) ആയിരം വർണ്ണങ്ങൾ (2009) ശിക്കാർ (2010) ഡാ തടിയാ (2012) ഭൂപടത്തിൽ ഇല്ലാത്ത ഒരിടം (2012) ഐസക്ക് ന്യൂട്ടൺ സൺ ഓഫ് ഫിലിപ്പോസ് (2013) പുരസ്കാരങ്ങൾ കേരള ലളിതകലാ അക്കാദമിയുടെ ശ്രേഷ്‌ഠ കലാകാരന്മാർക്കുള്ള പുരസ്കാരം (2014) അവലംബം ↑ ↑ 1 2 എൻ.എൽ. ബാലകൃഷ്ണൻ അഭിനയിച്ച മലയാളം സിനിമകളുടെ പട്ടിക ↑ {{ cite web }} : Check date values in: | accessdate= ( help ) ↑ എൻ.എൽ. ബാലകൃഷ്ണൻ | മലയാളസംഗീതം.
ഇൻഫോ - കലാകാരന്മാരുടെ വ്യക്തിവിവരങ്ങൾ ‍ ‌
എൻ.ഐ. ദേവസിക്കുട്ടി ഇംഗ്ലീഷ് വിലാസം https://ml.wikipedia.org/wiki/N.
I._Devassykutty
കേരളത്തിലെ കോൺഗ്രസ് (ഐ.)യുടെ നേതാവും മുൻ എം.എൽ.എ. യുമായിരുന്നു എൻ.ഐ. ദേവസിക്കുട്ടി ജീവിതരേഖ അധികാരസ്ഥാനങ്ങൾ തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1980 മണലൂർ നിയമസഭാമണ്ഡലം വി.എം. സുധീരൻ ഐ.എൻ.സി. (യു.) എൻ.ഐ. ദേവസിക്കുട്ടി കോൺഗ്രസ് (ഐ.) 1977 മണലൂർ നിയമസഭാമണ്ഡലം എൻ.ഐ. ദേവസിക്കുട്ടി കോൺഗ്രസ് (ഐ.) എം.ജി. ജനാർദനൻ സ്വതന്ത്രൻ 1970 മണലൂർ നിയമസഭാമണ്ഡലം എൻ.ഐ. ദേവസിക്കുട്ടി കോൺഗ്രസ് (ഐ.) എ.വി. ആര്യൻ സി.പി.ഐ.എം. 1967 മണലൂർ നിയമസഭാമണ്ഡലം എൻ.ഐ. ദേവസിക്കുട്ടി കോൺഗ്രസ് (ഐ.) വി. മേച്ചേരി സ്വതന്ത്രൻ കുടുംബം പുറത്തേക്കുള്ള കണ്ണികൾ അവലംബം
എൻ.കെ. അക്ബർ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ ഗുരുവായൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് എൻ.കെ. അക്ബർ .
2021-ലെ തിരഞ്ഞെടുപ്പിൽ മുസ്‌ലീംലീഗിലെ കെ.എൻ.എ. ഖാദറിനെ 18,268 വോട്ടുകൾക്ക് പരാജയപ്പെടുത്തിയാണ് എൻ.കെ. അക്ബർ കേരള നിയമസഭയിലേക്ക് എത്തിയത്.
കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് ഇംഗ്ലീഷ് വിലാസം https://ml.wikipedia.org/wiki/%E0%B4%B8%E0%B4%BF%E0%B4%B5%E0%B4%BF%E0%B4%86%E0%B5%BC%E0%B4%A1%E0%B4%BF%E0%B4%87
കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് ( സിവിആർഡിഇ ) ഡിഫൻസ് റിസർച്ച് ആന്റ് ഡെവലപ്മെന്റ്  ഓർഗനൈസേഷന് (ഡിആർഡിഒ) കീഴിലുള്ള ഒരു പരീക്ഷണശാലയാണ്.
ഇത് ചെന്നൈയിലെ ആവഡിയിൽ സ്ഥിതി ചെയ്യുന്നു.
കവചിത യുദ്ധ വാഹനങ്ങളും , ടാങ്കുകളും , ഇലക്ട്രോണിക് നിയന്ത്രണ സംവിധാനങ്ങളും മറ്റും നിർമ്മിക്കുന്ന സിവിആർഡിഇ, ഡിആർഡിഒ-യുടെ ഒരു പ്രധാന ശാഖയാണ് ചരിത്രം
ഇന്ത്യയുടെ സ്വാതന്ത്ര്യപ്രാപ്തിയെ തുടർന്ന്, അന്ന് പാകിസ്താനിലെ ചക്ലലയിൽ സ്ഥിതി ചെയ്തിരുന്ന മെക്കാനിക്കൽ ട്രാൻസ്പോർട്ട് എസ്റ്റാബ്ലിഷ്മെന്റ് (എംടിഇ), ഇന്ത്യയിലെ അഹമ്മദ്നഗർ പട്ടണത്തിലേക്ക് മാറ്റി സ്ഥാപിക്കപ്പെട്ടു.
അത് പിന്നീട് അഹമ്മദ്നഗർ വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് ( വിആർഡിഇ ) എന്ന് അറിയപ്പെട്ടു.
1965-ൽ വിജയാന്ത ടാങ്ക് നിർമ്മിക്കുന്നതിനായി ആവഡിയിൽ ഹെവി വെഹിക്കിൾ ഫാക്റ്ററി സ്ഥാപിക്കപ്പെട്ടു.
ഗവേഷണ-വികസന സഹായം നൽകുന്നതിനായി വിആർഡിഇ-യുടെ ഒരു ശാഖയും ഇവിടെ ആരംഭിച്ചു.
1976 മാർച്ചിൽ ഈ ശാഖ വിആർഡിഇ-യിൽ നിന്നും വേർപെടുത്തപ്പെട്ട്, കോംബാറ്റ് വെഹിക്കിൾ റിസർച്ച് ആന്റ് ഡെവലപ്മെന്റ് എസ്റ്റാബ്ലിഷ്മെന്റ് എന്ന പേരിൽ, യുദ്ധാവശ്യത്തിനുള്ള കവചിത വാഹനങ്ങളുടെ ഗവേഷണ-വികസന ചുമതലയുള്ള ഒരു സ്വതന്ത്ര ഗവേഷണശാലയായി, ഡിആർഡിഒ-യുടെ കീഴിൽ പുനർസംഘടിപ്പിക്കപ്പെട്ടു പ്രവർത്തന മേഖലകൾ
ട്രാക് ചക്രഘടനയുള്ള യുദ്ധ വാഹനങ്ങളുടെയും, മറ്റ് ട്രാക്-ചക്ര വാഹനങ്ങളുടെയും രൂപകൽപ്പന, നിർമ്മാണം, വികസനം, പരിശോധന എന്നിവ സിവിആർഡിഇ-യുടെ ചുമതലയാണ്.
എൻജിൻ, ഹൈഡ്രോളിക്സ് എന്നിവയുമായി ബന്ധപ്പെട്ട ചില വിമാന-ഭാഗങ്ങളുടെ രൂപകൽപ്പനയും നിർവഹിച്ചിട്ടുണ്ട്.
മറ്റ് ഡിആർഡിഒ സ്ഥാപനങ്ങളെപ്പോലെ, സിവിആർഡിഇ, പ്രതിരോധ ഗവേഷണ പ്രവർത്തനങ്ങളുടെ സ്പിൻ-ഓഫ് ആയ സിവിലിയൻ സാങ്കേതികവിദ്യകളുടെ വികസനവും ഏറ്റെടുത്തിട്ടുണ്ട്.
കൂടാതെ അടുത്തിടെ ട്രാക് ചക്രഘടനയുള്ള ആളില്ലാ ഭൂതല വാഹനത്തിന്റെ വികസനപ്രവർത്തനവും തുടങ്ങിയിട്ടുണ്ട്.
സംരംഭങ്ങൾ, ഉല്പന്നങ്ങൾ
അർജുൻ ടാങ്കിന്റെ നിർമ്മാണത്തിന്റെയും വികസനത്തിന്റെയും പ്രധാന ചുമതലയുള്ള ലാബുകളിൽ ഒന്നാണ് സിവിആർഡിഇ.
ഇത്തരം 248 ടാങ്കുകൾ നിർമ്മിച്ച് നൽകാൻ കരസേന ആവശ്യപ്പെട്ടിട്ടുണ്ട്.
ടാങ്ക്-ഇഎക്സ് , അർജുൻ-അധിഷ്ഠിത സ്വചാലിത ആർട്ടിലറിയായ ഭീം , ടി-72 ടാങ്കിന്റെ നവീകൃത രൂപമായ അജേയ എന്നിവയും വികസിപ്പിച്ചു.
ഇതു കൂടാതെ സിവിആർഡിഇ, 
കവചിത വാഹനങ്ങൾ, പാലം നിർമ്മിക്കുന്ന ടാങ്കുകൾ, കവചിത റിക്കവറി വാഹനങ്ങൾ, തുടങ്ങിയ എഞ്ചിനീയറിംഗ് , യുദ്ധ വാഹനങ്ങളും വികസിപ്പിച്ചിട്ടുണ്ട്.
ബിഎംപി-2 അധിഷ്ഠിത മോർട്ടാർ വാഹിനിയാണ് മറ്റൊന്ന്.
കവചിത യുദ്ധവാഹനങ്ങളുമായി ബന്ധപ്പെട്ട നിരവധി സാങ്കേതികവിദ്യകളിലും സിവിആർഡിഇ പ്രവർത്തിക്കുന്നു.
കവചിത യുദ്ധവാഹനങ്ങളുടെ സ്വയം-ട്രാൻസ്മിഷൻ വികസിപ്പിക്കുന്നതിന് സിവിആർഡിഇ പ്രതിജ്ഞാബദ്ധമാണ്.
1500, 800, 150 കുതിരശക്തി പരിധിയിൽപ്പെട്ട വൈവിധ്യമാർന്ന ട്രാൻസ്മിഷനുകൾ ഇവിടെ വികസിപ്പിക്കപ്പെട്ടു.
കൂടാതെ ടോർക് കൺവേർട്ടർ, ഫ്ലൂയിഡ് കപ്ലിംഗ്, റിട്ടാർഡർ, സ്റ്റിയറിംഗ് യൂണിറ്റ്, ഫൈനൽ ഡ്രൈവർ തുടങ്ങിയ നിരവധി ട്രാൻസ്മിഷൻ ഉപസംവിധാനങ്ങളും ഇവിടെ വികസിപ്പിച്ചിട്ടുണ്ട്.
ഇവയും കാണുക Armoured Vehicle Tracked Light Repair ബിഎൽടി ടി-72 സിഎംഎഫ് ടി-72 ഡിആർഡിഒ കവചിത ആംബുലൻസ് ഡിആർഡിഒ  ലഘു ടാങ്ക് എം-46 കറ്റാപൾട്ട് അവലംബങ്ങൾ വെളിയിലേക്കുള്ള കണ്ണികൾ സിവിആർഡിഇ പ്രധാന താൾ Archived 2007-12-23 at the Wayback Machine .
സിവിആർഡിഇ നിർമിത ഉല്പന്നങ്ങൾ Archived 2007-10-27 at the Wayback Machine .
കോംബ്രട്ടേസീ ഇംഗ്ലീഷ് വിലാസം https://ml.wikipedia.org/wiki/Combretaceae
മിർടൈൽസ് നിരയിൽ ഉൾപ്പെടുന്ന ഒരു സസ്യകുടുംബം ആണ് കോംബ്രട്ടേസീ (Combretaceae) .
18 ജനുസുകളിലായി ഏതാണ്ട് 600 സ്പീഷിസ് അംഗങ്ങളുള്ള ഈ കുടുംബത്തിൽ വന്മരങ്ങളും വലിയ വള്ളിച്ചെടികളും കാണപ്പെടുന്നു.
കേരളത്തിൽ സാധാരണയായി കാണുന്ന വൃക്ഷങ്ങളായ കരിമരുത് , മഴുക്കാഞ്ഞിരം , വെള്ളമരുത് , കാട്ടുകടുക്ക , കടുക്ക , നീർമരുത് , താന്നി , വെൺമരുത്‌ , തല്ലിമരം എന്നിവയും അലങ്കാരച്ചെടിയായി വളർത്തുന്ന യശോദപ്പൂ , വലിയ മരങ്ങളിൽ പടർന്നുകയറി അവയുടെ മേൽത്തട്ടുവരെയെത്തുന്ന മഞ്ഞൾവള്ളി , കണ്ടൽ സഹവാസിയായ കടക്കണ്ടൽ എന്നിവയെല്ലാം ഈ കുടുംബത്തിലെ അംഗങ്ങളാണ്.
ധാരാളം ഔഷധഗുണങ്ങളുള്ള ഇവയിൽ പലതും നല്ല തടിയും നൽകുന്നുണ്ട്.
ജനുസുകൾ Anogeissus (DC.) Wall.
Buchenavia Eichler Bucida L. Calycopteris Lam.
Combretum Loefl.
Conocarpus L. Dansiea Byrnes Guiera Adans.
Laguncularia C.F.Gaertn.
Lumnitzera Willd.
Macropteranthes F.Muell.
Meiostemon Exell Stace Pteleopsis Engl.
Quisqualis L. Strephonema Hook.f. Terminalia L. Terminaliopsis Danguy Thiloa Eichler അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Combretaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Combretaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോം‌പ്റ്റൺ പ്രതിഭാസം ഇംഗ്ലീഷ് വിലാസം https://ml.wikipedia.org/wiki/Compton_effect
എക്സ് കിരണം , ഗാമാ കിരണം തുടങ്ങിയ വൈദ്യുത കാന്തിക തരംഗങ്ങൾ വസ്തുക്കളിൽ പതിക്കുമ്പോൾ അവയുടെ തരംഗദൈർഘ്യത്തിലുണ്ടാകുന്ന വർദ്ധനവും (അഥവാ ആവൃത്തിയിലുണ്ടാകുന്ന കുറവ്) ഊർജ്ജവ്യതിയാനവുമാണ്‌ കോം‌പ്റ്റൺ പ്രതിഭാസം (Compton effect) എന്നറിയപ്പെടുന്നത്.
ഇത് വിദ്യുത്കാന്തിക തരംഗങ്ങളുടെ വിസരണവുമായി ബന്ധപ്പെട്ടിരിക്കുന്നതിനാൽ കോം‌പ്റ്റൺ വിസരണം (Compton scattering) എന്നും അറിയപ്പെടുന്നു.
ആർതർ ഹോളി കോം‌പ്റ്റൺ എന്ന ശാസ്ത്രജ്ഞനാണ്‌ ഈ പ്രതിഭാസം കണ്ടെത്തിയത്.
വിപ്ലവകരമായ ഈ കണ്ടുപിടിത്തത്തിന്‌ 1927-ലെ നോബൽ സമ്മാനം അദ്ദേഹത്തിനു ലഭിച്ചു.
പ്രകാശത്തിന്റെ തരംഗസ്വഭാവമുപയോഗിച്ച് കോം‌പ്റ്റൺ പ്രതിഭാസം വിശദീകരിക്കാനാവില്ല.
പ്രകാശം കണികകൾകൊണ്ട് നിർമ്മിച്ചതാണെന്ന പരികൽപനയുപയോഗിച്ച് മാത്രമേ ആയതി കുറഞ്ഞതും ആവൃത്തി കൂടിയതുമായ തരംഗങ്ങളിലെ കോം‌പ്റ്റൺ പ്രതിഭാസം വിശദീകരിക്കാനാകൂ.
ഉയർന്ന ഊർജ്ജമുള്ള (~keV) ഫോട്ടോൺ ആറ്റത്തിലെ ഇലക്ട്രോണിൽ പതിക്കുമ്പോൾ ഊർജ്ജത്തിന്റെ ഒരു ഭാഗം ഇലക്ട്രോണിന്‌ നൽകുന്നതുവഴി ഫോട്ടോണിന്റെ ഊർജ്ജവും ആവൃത്തിയും കുറയുകയും പുറകോട്ടുപോവുകയും ചെയ്യുന്നു.
കുറഞ്ഞ ഊർജ്ജമുള്ള (~eV) ആറ്റത്തിലെ ഇലക്ട്രോണിനെ പൂർണ്ണമായി പുറന്തള്ളുന്ന ഫോട്ടോ ഇലക്ട്രിക് പ്രഭാവം ഇതിൽ നിന്ന് വിഭിന്നമാണ്‌.
കോം‌പ്റ്റൺ സമവാക്യം A photon of wavelength λ {\displaystyle \lambda \,} comes in from the left, collides with a target at rest, and a new photon of wavelength λ ′ {\displaystyle \lambda '\,} emerges at an angle θ {\displaystyle \theta \,} .
തരംഗദൈർഘ്യത്തിലെ വ്യതിയാനം കണ്ടുപിടിക്കാനുള്ള സമവാക്യമാണിത്.
ഫോട്ടോ ഇലക്ട്രിക്ക് പ്രതിഭാസവുമായി ബന്ധപ്പെടുത്തിയാണ്‌ ഇതിന്റെ രൂപവത്കരണം.
λ ′ − λ = h m e c ( 1 − cos ⁡ θ ) {\displaystyle \lambda '-\lambda ={\frac {h}{m_{e}c}}(1-\cos {\theta })}
ഇവിടെ λ {\displaystyle \lambda \,} ഫോട്ടോണിന്റെ തരം‌ഗദൈർഘ്യം(വികിരണനത്തിനു മുൻപ്) λ ′ {\displaystyle \lambda '\,} ഫോട്ടോണിന്റെ തരം‌ഗദൈർഘ്യം(വികിരണനത്തിനു ശേഷം) m e {\displaystyle m_{e}} ഇലക്ട്രോണിന്റെ ഭാരം θ {\displaystyle \theta \,} ഫോട്ടോണിന്റെ സഞ്ചാരപാതയിലുണ്ടായ വ്യതിയാനം h {\displaystyle h} പ്ലാങ്ക് സ്ഥിരാങ്കം c {\displaystyle c} പ്രകാശപ്രവേഗം അവലംബം
കോംഗോ മയിൽ ഇംഗ്ലീഷ് വിലാസം https://ml.wikipedia.org/wiki/Congo_peafowl
മയിൽ വിഭാഗത്തിൽപെട്ട ഒരു സ്പീഷീസാണ് കോംഗോ മയിൽ ( Afropavo congensis ).
ഡെമോക്രാറ്റിക് റിപബ്ലിക്ക് ഓഫ് കോംഗോയിലെ കാടുകളിലാണ് ഇവയെ കണ്ടുവരുന്നത്.
ഡെമോക്രാറ്റിക് റിപബ്ലിക്ക് ഓഫ് കോംഗോയുടെ ദേശീയപക്ഷിയും കൂടിയാണിത്.
കോംപറ്റീഷൻ കമ്മീഷൻ ഓഫ് ഇന്ത്യ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Competition_Commission_of_India
കോംപറ്റീഷൻ ആക്റ്റ് പ്രകാരം ഉപഭോക്താവിന്റെ ഗുണത്തിലേക്കായി മാത്രം ഉല്പാദകരിലും സേവനദായകരിലും ആരോഗ്യകരമായ മൽസരം പ്രോൽസാഹിപ്പിക്കുന്നതിനായുള്ള ഭാരത സർക്കാർ കമ്മീഷനാണു് കോംപറ്റീഷൻ കമ്മീഷൻ ഓഫ് ഇന്ത്യ.
ഇത് സ്ഥാപിതമായത് 2003 ഒക്ടോബർ പതിനാലിനാണ്.
കോംപാക് ഇംഗ്ലീഷ് വിലാസം https://ml.wikipedia.org/wiki/Compaq
കോംപാക് കമ്പ്യൂട്ടർ കോർപ്പറേഷൻ 1982-ൽ അമേരിക്കയിൽ സ്ഥാപിതമായി.
ഒരു കാലത്ത് ലോകത്തിലെ ഏറ്റവും വലിയ പേഴ്സണൽ കമ്പ്യൂട്ടർ നിർമാതാവായിരുന്ന ഈ കമ്പനി ഇപ്പോൾ ഹ്യൂലറ്റ് പക്കാർഡിന്റെ ഭാഗമാണ്‌.
ടെക്സാസ് ഇൻസ്ട്രുമെന്റ്സിലെ മുതിർന്ന ഉദ്യോഗസ്ഥരായിരുന്ന റോഡ് കാനിഓൺ, ജിം ഹാരിസ്, ബിൽ മുർട്ടോ എന്നിവരാണു കോംപാകിന്റെ സ്ഥാപകർ.
കോംപാകിന്റെ തുടക്കത്തിലെ മൂലധനം 3000 ഡോളറായിരുന്നു.
1983 ൽ ഐ.ബി.എം പി.സി. മാതൃക നിർമിച്ചായിരുന്നു കോംപാക് വിപണിയിൽ‍ പ്രവേശിച്ചത്.
ഉത്പന്നങ്ങളുടെ വിലയും ഗുണമേൻമയും പ്രവർത്തനവേഗവും കോംപാകിനെ വളരെ വേഗത്തിൽ ജനപ്രിയമാക്കിത്തീർത്തു.
കോംപാകിന്റെ ആദ്യ കമ്പ്യൂട്ടർ ആയ കോംപാക് പോർട്ടബ്ൾ ഇന്നത്തെ ലാപ്‌ടോപ്പിന്റെ ആദ്യ രൂപമായി കണക്കാക്കപ്പെടുന്നു.
1984 ൽ 8086 പ്രോസ്സസർ ഉപയോഗിക്കുന്ന ഡെസ്ക് പ്രോ വിപണിയിലിറക്കി.
തുടർന്ന് 1986 ൽ കോംപാക് ഡെസ്ക് പ്രോ 386 പുറത്തിറങ്ങി.
വളർച്ച കോംപാക് സിസ്റ്റംപ്രൊ സെർവർ
1989 ൽ കോംപാക് പി.സി(X86) മാത്രുകയിലുള്ള ലോകത്തിലെ ആദ്യത്തെ സെർവർ സിസ്റ്റംപ്രൊ പുറത്തിറക്കി, രണ്ടു പ്രോസസ്സർ സാധ്യമായിരുന്ന ഇവയിൽ റയിഡ് സംവിധാനമുണ്ടായിരുന്നു.
ഏതാനും വർഷം വിപണിയിൽ ഉണ്ടായിരുന്ന ഈ സെർവർ മാതൃക പിന്നീട് പ്രോലയിന്റ് ശ്രേണിക്ക് വഴിമാറി.1990 കളിൽ കോംപാക് റീട്ടെയിൽ വിപണിയിൽ പെർസാരിയോ കമ്പ്യൂട്ടർ ഇറക്കി താരതമ്യേന വില കുറഞ്ഞ ഇവ വളരെ വേഗം വിപണി പിടിച്ചടക്കി.
ക്രമേണ കോംപാക് ലോകത്തിലെ ഏറ്റവും വലിയ കമ്പ്യൂട്ടർ ഉത്പാദകരായി വളർന്നു.
1997 ൽ കോംപാക് ടാൻഡം കമ്പ്യൂട്ടേർസ് എന്ന സ്ഥാപനത്തെ വാങ്ങിച്ചു.
അവരുടെ നോൺ സ്റ്റോപ് ഓപ്പറേറ്റിങ്ങ് സിസ്റ്റം കോംപാകിനെ എന്റർപ്രൈസ് സെർവർ രംഗത്ത് എത്തിച്ചു.
1998 ൽ ഡിജിറ്റൽ എക്യൂപ്മെന്റ് കോർപറേഷൻ (DEC) എന്ന സ്ഥാപനത്തെ കൂടി വാങ്ങിച്ചതോടെ കോംപാക് എൻറ്റർപ്രയിസ് സെർവർ രംഗത്ത് ശക്തരായി.
ഡിജിറ്റലിന്റെ ആല്ഫാ സെർവറുകളും ട്രൂ-64 , വി.എം.എസ് (വെർച്വൽ മെമ്മറി സിസ്റ്റം) തുടങ്ങിയ ഓപ്പറേറ്റിങ്ങ് സിസ്റ്റങ്ങളും വളരെ സ്ഥിരത ഉള്ളവ ആയിരുന്നു.
ഈ ഉത്പന്നങ്ങൾ കോംപാക് തങ്ങളുടെ ശ്രേണിയിൽ ഉൾപ്പെടുത്തി.
2002 ൽ കോംപാക് ഓഹരി ഉടമകളുടെ വളരെയധികം എതിർപ്പുകൾക്ക് ഒടുവിൽ ഹ്യൂലറ്റ് പക്കാർഡിൽ ലയിച്ചു.
ഈ ലയനം എച്.പി യെ ലോകത്തിലെ ഏറ്റവും വലിയ ഐ.റ്റി.
സ്ഥാപനമായി മാറ്റാൻ സഹായിച്ചു.
എച്.പി പല കോംപാക് ഉത്പന്നങ്ങളും സ്വന്തം പേരിലേക്കു മാറ്റി വിപണിയിൽ എത്തിച്ചു.
അവലംബം http://www.webhostingreport.com/learn/compaq.html Archived 2011-01-01 at the Wayback Machine .
കോംസോസൂക്കസ് ഇംഗ്ലീഷ് വിലാസം https://ml.wikipedia.org/wiki/Compsosuchus
കൃറ്റേഷ്യസ്‌ യുഗത്തിന്റെ അവസാന കാലത്ത് ഇന്ത്യയിൽ ജീവിച്ചിരുന്ന ഒരു ദിനോസർ ആണ് കോംസോസൂക്കസ് .
പേരിന്റെ അർത്ഥം ഭംഗിയുള്ള മുതല എന്നാണ്.
പേര് ഇങ്ങനെയാണെങ്കിലും ഇവക്ക് മുതലയുമായി ഒരു ബന്ധവും ഇല്ല.
കണ്ടുപിടുത്തവും വർഗ്ഗീകരണവും
1933-ൽ വോൺ ഹ്യൂനെയും മാറ്റ്‌ലിയുമാണ് കോംസോസൂക്കസിനെക്കുറിച്ച് വിവരിച്ചത്.
ഇതിന്റെ മാതൃക GSI K27/578, നട്ടെല്ലിന്റെ ഭാഗമായ ആക്സിസ് ആണ്.
വോൺ ഹ്യൂനെയും മാറ്റ്‌ലിയും പിന്നീട് മോൽനറും (1990) കോംസോസൂക്കസിനെ ഒരു അല്ലോസോറിഡ് ആയി വർഗ്ഗീകരിച്ചെങ്കിലും 2004-ലെ ഒരു പഠനം അവയെ അബെലിസോറിഡായി പരിഗണിച്ചു.
എന്നാൽ പുതിയ പഠനങ്ങൾ ഇവയെ നൗസോറിഡായാണ് പരിഗണിക്കുന്നത്.
തെറാപ്പോഡ വിഭാഗമാണ് എന്നതിൽ കവിഞ്ഞു മറ്റു വിവരങ്ങൾ ഇപ്പോൾ ലഭ്യമല്ല, നോമെൻ ദുബിയം ആയിട്ടാണ് ഈ ദിനോസറിനെ കരുതുന്നത്.
അവലംബം Compsosuchus in The Dinosaur Encyclopaedia at Dino Russ's Lair ↑ ↑ Molnar, Kurzanov and Dong, 1990.
Carnosauria.
In Weishampel, Dodson and Osmolska (eds.).
169-209.
കോംപാക്റ്റ് ഡിസ്ക് ഇംഗ്ലീഷ് വിലാസം https://ml.wikipedia.org/wiki/Compact_Disc
ഡിജിറ്റൽ വിവര സംഭരണത്തിനായി ഉപയോഗിക്കുന്ന ഒരു ഒപ്ടികൽ ഡിസ്ക് ആണ് കോമ്പാക്ട് ഡിസ്ക് .
സി.ഡി. എന്ന ചുരുക്കപ്പേരിലാണ് ഇത് പൊതുവെ അറിയപ്പെടുന്നത്.
ഡിജിറ്റൽ ശബ്ദം രേഖപ്പെടുത്തി വയ്ക്കാനാണ് ഇത് ആദ്യമായി രൂപകല്പ്പന ചെയ്തത്.
1982 ഒക്ടോബർ മുതൽ വിപണിയിൽ ലഭ്യമായ സിഡി, അന്നുമുതൽ ഇന്നുവരെ ഓഡിയോ റെക്കോർഡിങ്ങുകളുടെ വില്പ്പനയിലെ പ്രധാന ഭൗതിക മാദ്ധ്യമമായി തുടരുന്നു.
സാധാരണ സിഡികൾക്ക് 120 മിമി ചുറ്റളവും 80 മിനിറ്റ് ശബ്ദം (700 എംബി) ശേഖരിക്കാനുള്ള കഴിവുമുണ്ട്.
50 മുതൽ 80മിമി വരെ ചുറ്റക്കവുള്ള മിനി സിഡികളും ഇന്ന് ലഭ്യമാണ്.
പിന്നീട് ഈ സാങ്കേതികവിദ്യ ഡിജിറ്റൽ വിവര സംഭരണം ( CD-ROM ), ഒരിക്കൽ എഴുതാവുന്ന ശബ്ദ-വിവര സംഭരണം ( CD-R ), പലതവണ എഴുതാവുന്ന മാദ്ധ്യമം ( CD-RW ), സൂപ്പർ ഓഡിയോ സിഡി ( SACD ), വീഡീയോ കോമ്പാക്ട് ഡിസ്ക് ( VCD ), സൂപ്പർ വീഡീയോ കോമ്പാക്ട് ഡിസ്ക് ( SVCD ), ഫോട്ടോസിഡി, പിച്ചർസിഡി, സിഡി-ഐ, എൻഹാൻ‍സ്ഡ് സിഡീ തുടങ്ങിയ പുതിയ രൂപങ്ങലിലേക്കും വികസിച്ചു.
1982-ൽ സാങ്കേതികവിദ്യ അവതരിപ്പിക്കുന്ന സമയത്ത്, ഒരു സിഡിക്ക് ഒരു പേഴ്സണൽ കമ്പ്യൂട്ടർ ഹാർഡ് ഡിസ്ക് ഡ്രൈവിനേക്കാൾ കൂടുതൽ ഡാറ്റ സംഭരിക്കാനാകും, അത് സാധാരണയായി 10 എംഐബി കപ്പാസിറ്റിയുണ്ടായിരുന്നു.
2010-ഓടെ, ഹാർഡ് ഡ്രൈവുകൾ സാധാരണയായി ആയിരം സിഡികളുടെ അത്രയും സ്റ്റോറേജ് സ്പേസ് ലഭ്യമായി, അതേസമയം അവയുടെ വില കുത്തനെ ഇടിഞ്ഞു.
2004-ൽ, ഓഡിയോ സിഡികൾ, സിഡി-റോമുകൾ, സിഡി-രൂപകൾ എന്നിവയുടെ ലോകമെമ്പാടുമുള്ള വിൽപ്പന ഏകദേശം 30 ബില്യൺ ഡിസ്കുകളിൽ എത്തി.
2007 ആയപ്പോഴേക്കും ലോകമെമ്പാടും 200 ബില്യൺ സിഡികൾ വിറ്റഴിഞ്ഞു.
ഒരു സാധാരണ സി ഡീ റോം (CD-Rom-Recordable) നിർമ്മിക്കുന്നത് പോളി കാർബണേറ്റ് പ്ലാസ്റ്റിക്കുകൾ കൊണ്ടാണ്.
12 സെന്റി മീറ്റർ വ്യാസവും 1.2 മില്ലീ മീറ്റർ തിക്കുമായിരിക്കും ഒരു സി ഡിക്കുണ്ടാവുക.
ശരാശരി 650 എം ബി ഡാറ്റ ഒരു സിഡീയിൽ ശേഖരിച്ച് വെക്കുവാനായി സാധിക്കും.
ഡിസ്കുകൾ ഉണ്ടാക്കുന്ന സമയത്ത് തന്നെ നഗനനേത്രങ്ങൾക്ക് കാണാൻ കഴിയാത്ത വിധത്തിലുള്ള പിറ്റുകൾ  ഒന്നിടവിട്ട് ട്രാക്കുകളായി തിരിച്ചായിരിക്കും ഇവ നിർമ്മിക്കുന്നത്.
ഇവ നിർമ്മിച്ചതിനു ശേഷം അലുമിനിയത്തിന്റെ വളരെ നേരിയ ഒരു കോട്ടീംഗ്  ഇതിനു മുകളിലായി നൽകുന്നു.
അതിനു ശേഷം വീണ്ടും അലുമിനിയത്തിന്റെ മുകളിൽ ആക്രിലിക് കൊണ്ട് ഒരു കോട്ടീംഗ് നൽകുന്നു.
ആക്രിലിക്കിന്റെ മുകളിലായിരിക്കും സി ഡി ലേബലുകൾ നൽകുക.
അതിനു ശേഷം സി ഡി ട്രാക്കുകളായി തിരിക്കുന്നു.
അകത്ത് നിന്നും പുറത്തേക്ക് വൃത്താകൃതിയിലാണു സിഡിയിൽ ട്രാക്കുകൾ നൽകിയിരിക്കുന്നത്.
ഒരു സിഡീയിൽ നൽകിയിരിക്കുന്ന ട്രാക്കിനെ നിവർത്തി വെച്ച് കഴിഞ്ഞാൽ അതിന്റെ നീളം എകദേശം 5 കിമീറ്ററോളം ഉണ്ടായിരിക്കും.
കോമ്പാക്റ്റ് ഡിസ്കുകളിൽ നൽകിയിരിക്കുന്ന പിറ്റുകളുടെ ഉയരം 125 നാനോമീറ്ററും,  വീതി 0.5 മൈക്രോണും, നീളം 0.83 മൈക്രോണുമാണ്.
ഇവ ഒന്നിടവിട്ടായിരിക്കും സിഡിയിൽ നൽകിയിരിക്കുക.
ഈ പിറ്റുകളെ സി ഡി റൈറ്റ് ചെയ്യപ്പെടുമ്പോഴും റീഡ് ചെയ്യപ്പെടുമ്പോഴും  “1“ “0“ എന്നിങ്ങനെയായിരിക്കും വായിക്കുക.
കോംപാക്റ്റ് ഡിസ്ക് ഡ്രൈവ് ഇംഗ്ലീഷ് വിലാസം https://ml.wikipedia.org/wiki/CD_drive
ഒരു പേർസണൽ കമ്പ്യൂട്ടർ ഹാർഡ്‌വെയർ ഭാഗമെന്ന നിലയിൽ, ഒപ്ടിക്കൽ കോമ്പാക്റ്റ് ഡിസ്കുകൾ വായിക്കാനും അവയിൽ എഴുതുവാനും ഉപയോഗിക്കുന്ന ഇലക്ട്രോണിക് ഉപകരണമാണ് സീഡി ഡ്രൈവ്.